
ΑΘΗΝΑ 31/8/2026
ΑΡ.ΠΡΩΤ.: 982
ΠΡΟΣ: ΠΡΩΘΥΠΟΥΡΓΟ ΤΗΣ ΕΛΑΔΑΣ


 κο ΚΥΡΙΑΚΟ ΜΗΤΣΟΤΑΚΗ

ΚΟΙΝ.: ΥΠΟΥΡΓΟ ΥΓΕΙΑΣ


 κο ΑΔΩΝΙ ΓΕΩΡΓΙΑΔΗ


ΕΓΚΑΙΝΙΑ ΔΕΘ 2026

ΠΑΡΑΣΚΕΥΗ 4 ΣΕΠΤΕΜΒΡΙΟΥ 2026

ΠΑΝΥΓΕΙΟΝΟΜΙΚΗ ΚΙΝΗΤΟΠΟΙΗΣΗ
ΠΑΝΕΛΛΑΔΙΚΗ ΣΥΓΚΕΝΤΡΩΣΗ 
8.30πμ στο ΙΠΠΟΚΡΑΤΕΙΟ ΝΟΣΟΚΟΜΕΙΟ ΘΕΣ/ΝΙΚΗΣ
ΔΗΜΟΣΙΑ ΥΓΕΙΑ ΩΡΑ ΜΗΔΕΝ

ΓΙΑ ΔΙΟΡΘΩΣΗ ΤΩΝ ΠΑΘΟΓΕΝΕΙΩΝ ΚΑΙ ΑΝΑΒΑΘΜΙΣΗ ΤΟΥ ΕΣΥ
ΧΩΡΙΣ ΩΡΑΙΟΠΟΙΗΣΗ Ή ΜΗΔΕΝΙΣΜΟ ΚΑΙ ΚΑΤΑΣΤΡΟΦΟΛΟΓΙΑ
ΣΤΟΙΧΕΙΑ ΓΙΑ ΠΡΟΣΩΠΙΚΟ, ΧΡΗΜΑΤΟΔΟΤΗΣΗ, ΑΠΟΓΕΥΜΑΤΙΝΑ ΧΕΙΡΟΥΡΓΕΙΑ, ΜΕΘ κλπ.

Οι περιοριστικές πολιτικές που εφαρμόστηκαν στην Δημόσια Υγεία από το 2010 (ένταξη στα Μνημόνια) έως σήμερα πλην της περιόδου της πανδημίας (κατά την οποία οι εργαζόμενοι στη Δημόσια Υγεία, Πρόνοια, ΕΚΑΒ αποκαλούνταν στρατιώτες πρώτης γραμμής του υγειονομικού πολέμου για να μην το ξεχνάμε), την οδηγούν σε έναν συνεχή κατήφορο απαξίωσης. Εξελίσσεται σε μη ελκυστικός χώρος εργασίας για το υγειονομικό προσωπικό εξαιτίας των  χαμηλών αμοιβών, την έλλειψη κινήτρων και των δυσμενών συνθηκών εργασίας. Προκηρύξεις προσωπικού γίνονται, επικουρικοί, συμβασιούχοι προσλαμβάνονται. Θετικό ότι των συμβασιούχων κάθε μορφής, οι συμβάσεις συνεχώς ανανεώνονται. Στο τέλος όμως κάθε ημέρας το προσωπικό μειώνεται γιατί το ισοζύγιο προσλήψεων – αποχωρήσεων είναι αρνητικό. Αποχωρούν περισσότεροι από όσους έρχονται (όχι προσλαμβάνονται) στο σύστημα και αυτό επιβεβαιώνεται με στοιχεία του ίδιου του Υπουργείου Υγείας και του Υπουργείου Εσωτερικών που δεν επιδέχονται αμφισβήτηση. Η μονιμοποίηση των συμβασιούχων που εργάζονται κοντά στα 10 έτη είναι ζήτημα ζωτικής σημασίας για το ΕΣΥ. Έτσι θα σταματήσει η ανακύκλωση του ίδιου προσωπικού καθότι οι συμβασιούχοι λόγω της δίκαιης αυξημένης μοριοδότησης που λαμβάνουν στις νέες προκηρύξεις, πάντα προσλαμβάνονται ως μόνιμοι. 
Σήμα κινδύνου της μελλοντικής δυνατότητας λειτουργίας του ΕΣΥ είναι η αποστροφή των νέων να επιλέξουν για σπουδές επαγγέλματα υγείας πλην γιατρών.


Στις 9 Νοσηλευτικές Πανεπιστημιακές Σχολές που προσέφεραν 1.554 θέσεις τελικά εισήχθησαν 1.027 φοιτητές. Έτσι οι 527 θέσεις παρέμειναν κενές. Το 34% των συνολικών θέσεων. Όταν λοιπόν δεν παράγουμε στελεχιακό δυναμικό επαγγελματιών υγείας από τα πανεπιστημιακά ιδρύματα οδηγούμαστε σε σταδιακή κατάρρευση του ΕΣΥ. Με τους μισθούς που  χορηγεί το ΕΣΥ δεν ευελπιστούμε στην εισαγωγή εργατικού δυναμικού από τρίτες χώρες. Οι επαγγελματίες υγείας των τρίτων χωρών προτιμούν τους μισθούς και τις συνθήκες εργασίας των άλλων χωρών της Ευρωπαϊκής Ένωσης. Οι δικοί μας μισθοί είναι τρεις φορές κάτω από τους μισθούς που χορηγεί η Κύπρος στους επαγγελματίες υγείας στο Δημόσιο Σύστημα Υγείας. 

Στοιχεία προσωπικού που υπηρετούν στους φορείς του Υπουργείου Υγείας

	ΧΡΟΝΙΚΗ ΠΕΡΙΟΔΟΣ
	ΤΑΚΤΙΚΟ
	ΜΗ ΤΑΚΤΙΚΟ
	ΣΥΝΟΛΟ

	ΙΟΥΛΙΟΣ 2019
	79.122
	19.569
	98.691

	ΟΚΤΩΒΡΙΟΣ 2021
	75.991
	42.033
	118.024

	ΙΑΝΟΥΑΡΙΟΣ 2023
	72.623
	41.062
	113.688

	ΑΥΓΟΥΣΤΟΣ 2025
	71.684
	40.972
	112.656

	ΜΑΙΟΣ 2026
	72.031
	39.212
	111.243


Συμπερασματικά από τα στοιχεία προκύπτει ότι το περισσότερο προσωπικό από ποτέ, οι φορείς του Υπουργείου Υγείας το διέθεταν την περίοδο της πανδημίας. Κατόπιν παρότι γίνονται προκηρύξεις ξεκίνησε η αντίστροφη μέτρηση. Σήμερα σε σχέση με τον Οκτώβριο του έτους 2021 διαθέτουμε 6.781 λιγότερους υπαλλήλους στους φορείς του Υπουργείου Υγείας. 
	ΣΤΟΙΧΕΙΑ ΜΕ ΤΟ ΠΡΟΣΩΠΙΚΟ ΤΩΝ ΝΟΣΟΚΟΜΕΙΩΝ



Μεγάλη μείωση του προσωπικού από τον Οκτώβριο 2021 (κορύφωση πανδημίας) και μετά.

Τον Ιούλιο 2019 στα νοσοκομεία υπηρετούσαν 64.100 τακτικό προσωπικό και 13.080 μη τακτικό. Σύνολο 77.180.
Τον Οκτώβριο 2021 στην καρδιά της πανδημίας στα νοσοκομεία υπηρετούσαν 60.718 τακτικό προσωπικό και 33.316 μη τακτικό προσωπικό. Σύνολο 94.034
Τον Ιανουάριο 2023 στη λήξη της πανδημίας στα νοσοκομεία υπηρετούσαν 58.136 τακτικό προσωπικό και 32.443 μη τακτικό . Σύνολο 90.579.

Τον Αύγουστο του 2025 στα νοσοκομεία υπηρετούσαν 56.100 τακτικό προσωπικό και 31.200 μη τακτικό προσωπικό. Σύνολο 87.300.
Τον Ιανουάριο του 2026 στα νοσοκομεία υπηρετούσαν 56.050 τακτικό προσωπικό και 31.150 μη τακτικό προσωπικό. Σύνολο 87.200.
Τον Αύγουστο του 2026 στα νοσοκομεία υπηρετούν 56.500 τακτικό προσωπικό και 30.900 μη τακτικό προσωπικό. Σύνολο 87.400
	ΣΥΜΠΕΡΑΣΜΑΤΑ


Από τα στοιχεία προκύπτει ότι τα νοσοκομεία το περισσότερο προσωπικό από ποτέ είχαν στην κορύφωση της πανδημίας (Οκτώβριος 2021) 94.034 τακτικό και μη τακτικό προσωπικό. Σήμερα στα νοσοκομεία υπηρετούν 6.634 λιγότεροι υπάλληλοι σε σχέση με την κορύφωση της πανδημίας (Οκτώβριος 2021). Από το τέλος της πανδημίας έως σήμερα τα τρία τελευταία έτη το προσωπικό των Νοσοκομείων μειώθηκε κατά 3.179 υπαλλήλους (τακτικούς και μη τακτικούς).
Αξίζει να αναφέρουμε την κατάσταση του προσωπικού των Νοσοκομείων της Βορείου Ελλάδος. Αντίστοιχη είναι η εικόνα και στα άλλα Νοσοκομεία της χώρας για τα οποία διαθέτουμε τα στοιχεία που όποτε μας ζητηθούν είναι στην διάθεσή σας.
Από τους αναλυτικούς πίνακες ανά νοσοκομείο στον Αύγουστο2025 έχει αφαιρεθεί το προσωπικό που  οικειοθελώς ή υποχρεωτικά προσχώρησε στο Εθνικό Δίκτυο Υπηρεσιών Ψυχικής Υγείας. Έχουν όμως υπολογιστεί στους συνολικούς πίνακες του υπηρετούντος προσωπικού των νοσοκομείων.
	ΝΟΣΟΚΟΜΕΙΑ
	ΟΚΤΩΒΡΙΟΣ 
2021
	ΙΑΝΟΥΑΡΙΟΣ 
2023
	ΑΥΓΟΥΣΤΟΣ 
2025

	
	ΤΑΚΤΙΚΟ
	ΜΗ

ΤΑΚΤΙΚΟ
	ΣΥΝΟΛΟ


	ΤΑΚΤΙΚΟ
	ΜΗ ΤΑΚΤΙΚΟ
	ΣΥΝΟΛΟ


	ΤΑΚΤΙΚΟ
	ΜΗ ΤΑΚΤΙΚΟ
	ΣΥΝΟΛΟ

	ΙΠΠΟΚΡΑΤΕΙΟ
	1.342
	897
	2.239
	1.278
	920
	2.198
	1.320
	1.039
	2.359

	ΑΧΕΠΑ
	1.119
	564
	1.683
	1.055
	610
	1.665
	1.091
	585
	1.676

	ΠΑΠΑΝΙΚΟΛΑΟΥ
	1.034
	809
	1.843
	992
	827
	1.819
	956
	756
	1.712

	ΓΕΝΝΗΜΑΤΑΣ
	442
	310
	752
	425
	321
	746
	435
	315
	750

	ΘΕΑΓΕΝΕΙΟ
	532
	255
	787
	514
	316
	830
	498
	298
	796

	ΑΓ. ΔΗΜΗΤΡΙΟΣ
	345
	193
	538
	332
	198
	530
	314
	210
	524

	ΑΓΙΟΣ ΠΑΥΛΟΣ
	552
	144
	696
	507
	173
	680
	501
	188
	689

	ΠΤΟΛΕΜΑΪΔΑ
	273
	198
	471
	257
	174
	431
	266
	195
	461

	ΓΡΕΒΕΝΑ
	206
	80
	286
	200
	89
	289
	198
	73
	271

	ΚΑΣΤΟΡΙΑ 
	271
	116
	387
	267
	143
	410
	264
	131
	395

	ΦΛΩΡΙΝΑ
	273
	160
	433
	261
	130
	391
	255
	117
	372

	ΓΙΑΝΝΙΤΣΑ
	352
	213
	565
	330
	162
	492
	317
	136
	453

	ΕΔΕΣΣΑ
	312
	208
	520
	294
	167
	461
	295
	197
	492

	ΚΙΛΚΙΣ
	409
	142
	551
	386
	158
	544
	377
	132
	509

	ΣΕΡΡΕΣ
	673
	364
	1037
	629
	331
	960
	619
	325
	944

	ΧΑΛΚΙΔΙΚΗ
	285
	175
	460
	273
	177
	450
	267
	151
	418

	ΚΑΒΑΛΑ
	639
	296
	935
	604
	278
	882
	598
	400
	998

	ΞΑΝΘΗ
	468
	176
	644
	440
	171
	611
	429
	168
	597

	ΔΙΔΥΜΟΤΕΙΧΟ
	259
	92
	351
	255
	88
	343
	257
	75
	332

	ΚΟΜΟΤΗΝΗ
	326
	232
	558
	315
	209
	524
	324
	163
	487


Προσωπικό που εντάχθηκε οικειοθελώς ή υποχρεωτικά στο Εθνικό Δίκτυο Υπηρεσιών Ψυχικής Υγείας. Συνυπολογίζεται και το προσωπικό που εντάχθηκε οικειοθελώς με βάση την παρ.5 άρθρο 98 του ν.5243/2025. Το προσωπικό που εντάχθηκε με το εν λόγω άρθρο δεν έχει αφαιρεθεί από τους πίνακες προσωπικού ανά Νοσοκομείο (Αύγουστος 2025). Υπολογίζεται όμως στους αναγραφόμενους συνολικούς πίνακες.

	ΚΑΤΑΓΡΑΦΗ ΥΠΗΡΕΤΟΥΝΤΟΣ ΠΡΟΣΩΠΙΚΟΥ 

ΠΕΡΙΦΕΡΕΙΑΚΟΥ ΔΙΚΤΥΟΥ ΥΠΗΡΕΣΙΩΝ ΨΥΧΙΚΗΣ ΥΓΕΙΑΣ (ΠΕ.Δ.Υ.Ψ.Υ)

	ΤΩΝ 7 ΥΓΕΙΟΝΟΜΙΚΩΝ ΠΕΡΙΦΕΡΕΙΩΝ (Υ.ΠΕ.)


	Υ.ΠΕ
	ΙΑΤΡΙΚΟ ΠΡΟΣΩΠΙΚΟ
	ΝΟΣΗΛΕΥΤΙΚΟ ΠΡΟΣΩΠΙΚΟ
	ΛΟΙΠΟ ΠΡΟΣΩΠΙΚΟ
	ΣΥΝΟΛΟ/Υ.ΠΕ

	1Η
	117
	165
	214
	496

	2Η
	231
	630
	719
	1.580

	3Η
	200
	492
	294
	986

	4Η
	47
	113
	99
	259

	5Η
	27
	90
	117
	234

	6Η
	119
	492
	172
	783

	7Η
	46
	134
	95
	275

	ΣΥΝΟΛΟ
	787
	2.116
	1.710
	4.613


Η καταγραφή έγινε βάσει αριθμητικών δεδομένων έως και τις 21.08.2026.

Για την δυσμενή κατάσταση που διαμορφώθηκε φταίει το μπάτζετ που διατίθεται για τη Δημόσια Υγεία.


Με δημόσιες δαπάνες 5,5% του ΑΕΠ δεν διορθώνεται η κατάσταση με οποιοδήποτε Υπουργό Υγείας, με οποιαδήποτε κυβέρνηση. Μαγικές συνταγές δεν υπάρχουν.


Τα Συστήματα Υγείας των προηγμένων ευρωπαϊκών χωρών αντιμετωπίζουν  παθογένειες παρότι οι Δημόσιες δαπάνες βρίσκονται άνω του 7,5% του ΑΕΠ.


Με τους υφιστάμενους προϋπολογισμούς που εκτελούνται για τη Δημόσια Υγεία δεν διορθώνεται η κατάσταση.


Μπορεί να προβλέπουν οριακές αυξήσεις των δαπανών αλλά αυτό σχετίζεται με την απορροφητικότητα των κονδυλίων του Ταμείου Ανάκαμψης και εξανεμίζεται με τον υπερδιπλασιασμό των τιμών που προμηθεύονται υπηρεσίες και υλικά τα Νοσοκομεία. 


Καθρέπτης της κατάστασης είναι οι ανεξόφλητες υποχρεώσεις των Νοσοκομείων που με βάση τα επίσημα  στοιχεία βρίσκονται στο 1,6 δις ευρώ.


Η ΠΟΕΔΗΝ δεν υιοθετεί απόψεις μείωσης των δαπανών για την άμυνα ή μείωσης άλλων κοινωνικών δαπανών προκειμένου να ενισχυθεί η Υγεία. Όμως εφόσον η οικονομία διαθέτει υπέρογκα πλεονάσματα όπως επαίρεται το Υπουργείο Οικονομικών ας διαθέσουν μέρος αυτών για την υγεία, για τη διόρθωση των μισθών των υγειονομικών, για την ένταξη στα ΒΑΕ όλων των επαγγελμάτων που αναγράφονται στο πόρισμα ΜΠΕΧΡΑΚΗ, για νέους οργανισμούς που θα προκαλούν δημοσιονομικό κόστος και όχι όπως τώρα που συστήνονται με ουδέτερο  δημοσιονομικό αποτέλεσμα.


Αλήθεια με ουδέτερο δημοσιονομικό αποτέλεσμα πως θα μπορέσουν να χωρέσουν δραστηριότητες, τμήματα, υπηρεσίες που αναπτύχθηκαν στα Νοσοκομεία μετά το έτος 2012; Πώς θα αποτυπωθεί η νέα εκπαιδευτική πραγματικότητα λόγω κατάργησης των ΤΕΙ;
Όταν η χώρα μας δαπανά για την Δημόσια Υγεία το χαμηλότατο 5,5% του ΑΕΠ και συνολικά για υπηρεσίες υγείας δαπανάται το 10,5% του ΑΕΠ είναι αναπόφευκτο ο πολίτης να βάζει βαθιά το χέρι στην τσέπη για αγορά υπηρεσιών. Έχουμε το πιο ιδιωτικοποιημένο σύστημα στην Ευρώπη με ιδιωτικές δαπάνες 40% των συνολικών δαπανών για την υγεία. Ο πολίτης ασθενής είναι αναγκασμένος να πληρώνει εντός και εκτός του συστήματος υγείας αναζητώντας τις κατάλληλες υπηρεσίες υγείας .

Μείζον ζήτημα η απουσία τις πρωτοβάθμιας περίθαλψης. Με τα Κέντρα Υγείας πρώην αγροτικού τύπου να αντιμετωπίζουν σοβαρά προβλήματα στην στελέχωση. Τις διακομιδές συνεχίζουν να εκτελούν ένστολοι και το πάσης φύσεως υγειονομικό προσωπικό με μεγάλη επικινδυνότητα για το προσωπικό που εντέλλεται παράνομα χωρίς τα απαραίτητα προσόντα του διασώστη. Πολλά Κέντρα Υγείας Αγροτικού Τύπου δεν είναι σε θέση λόγω ελλείψεων προσωπικού να εκτελέσουν μια ακτινογραφία ή γενική αίματος. 

Παρότι έχουμε ανεπτυγμένα 314 Κέντρα Υγείας, 1.430 περιφερειακά ιατρεία, 103 πολυδύναμα περιφερειακά ιατρεία, 50 ειδικά περιφερειακά ιατρεία, 226 τοπικά ιατρεία, 137 ΤΟΜΥ και 10 λοιπές μονάδες υγείας, καθώς επίσης 56 Κέντρα Ψυχικής Υγείας ενηλικών, εφήβων, ανηλίκων (απογραφή 2015) δεν έχουμε καταφέρει να συγκροτήσουμε ολοκληρωμένο δίκτυο πρωτοβάθμιας περίθαλψης. Βασικοί παράγοντες που συμβαίνει αυτό είναι οι ελλείψεις προσωπικού και ο ανύπαρκτος θεσμός του οικογενειακού προσωπικού γιατρού. 
	ΠΡΟΣΩΠΙΚΟ ΠΟΥ ΥΠΗΡΕΤΕΙ ΣΤΟ ΣΥΝΟΛΟ 
ΤΩΝ ΠΡΩΤΟΒΑΘΜΙΩΝ ΜΟΝΑΔΩΝ ΥΓΕΙΑΣ


 6.229 ιατρικό προσωπικό, 5.187 νοσηλευτικό προσωπικό, 4.357 προσωπικό λοιπόν ειδικοτήτων. Σύνολο προσωπικού 15.773.
	ΠΡΟΣΩΠΙΚΟ ΚΕΝΤΡΩΝ ΥΓΕΙΑΣ
ΣΗΜΕΡΑ - 2024


	
	ΣΗΜΕΡΑ
	ΙΑΝ.2026
	2025
	2024

	ΙΑΤΡΟΙ
	4.040
	4.100
	4.030
	3.920

	ΝΟΣΗΛΕΥΤΙΚΟ ΠΡΟΣΩΠΙΚΟ
	4.820
	4.950
	4.856
	4.906

	ΛΟΙΠΟ ΠΡΟΣΩΠΙΚΟ
	3.400
	3.550
	3.469
	3.370

	ΣΥΝΟΛΟ
	12.260
	12.600
	12.355
	12.196


Το έτος 2024 υπηρετούσαν συνολικά 12.196 υπάλληλοι, το έτος 2025 υπηρετούσαν 12.355 και τον Ιανουάριο του έτους 2026 υπηρετούσαν 12.600. Σήμερα 12.260. Ισορροπία ελλείψεων προσωπικού.
Μεγάλη αξία έχει να επισημάνουμε ότι στα Κέντρα διαθέτουν 3.953 ιατρικά μηχανήματα και λειτουργούν μόνο τα 2.000 λόγω έλλειψης προσωπικού. 

Αποτυχημένος είναι διαχρονικά ο θεσμός του προσωπικού - οικογενειακού γιατρού. Το μαρτυρεί αυτό η επισκεψιμότητα στα επείγοντα των Νοσοκομείων. Στα επείγοντα επικρατεί το αδιαχώρητο, με πολλές ώρες αναμονής παρά τα μέτρα που ελήφθησαν (ηλεκτρονικό βραχιολάκι κλπ). Από τους εξεταζόμενους ασθενείς στα Νοσοκομεία εισάγονται για Νοσηλεία λιγότερο του 20%. Μεγάλα Νοσοκομεία εξετάζουν 1.000 ασθενείς στην εφημερία και εισέρχονται για νοσηλεία λιγότεροι των 200.

Στη χώρα μας παρά τα σοβαρά κίνητρα που χορηγούνται στους προσωπικούς γιατρούς υπάρχει απροθυμία από τους ιδιώτες γιατρούς. Συνολικά έχουν δηλώσει συμμετοχή 5.532 προσωπικοί ιατροί εκ των οποίων οι 4.049 υπηρετούν ήδη στο σύστημα εργαζόμενοι στις Δημόσιες Μονάδες Πρωτοβάθμιας Περίθαλψης. Είναι επιφορτισμένοι με την αντιμετώπιση των επειγόντων και τακτικών περιστατικών, εφημερίες στα Κέντρα Υγείας και όμορα Νοσοκομεία, επισκέψεις κατ’ οίκον κλπ. Ως εκ τούτω  αδυνατούν να ανταποκριθούν πλήρως στις υποχρεώσεις του προσωπικού γιατρού. Μόνο 1.483 ελεύθεροι επαγγελματίες ιατροί δήλωσαν συμμετοχή. Συνεχίζουν να αρνούνται οι ιδιώτες γιατροί να βάλουν πλάτη στο σύστημα. Πως είναι δυνατόν να επιτρέπει το κράτος σε έναν ιδιώτη γιατρό να συνταγογραφεί μέσω ΕΟΠΥΥ και να αρνείται να συμμετάσχει στο σύστημα ως προσωπικός γιατρός; 
Η συντριπτική πλειονότητα των πολιτών σήμερα δεν διαθέτει προσωπικό γιατρό ή είναι μόνο στα χαρτιά. Έτσι είτε διαθέτουν βιβλιάριο υγείας είτε όχι πληρώνουν από την τσέπη τους ιδιώτες γιατρούς για εξέταση και συνταγογράφηση. Γι’ αυτό και γεμίζουν τα εφημερεύοντα Νοσοκομεία.

Με την υπάρχουσα χρηματοδότηση του ΕΣΥ δεν μπορεί να αντιμετωπιστούν οι περιφερειακές υγειονομικές ανισότητες. Πολλά Νοσοκομεία μικρά και μεσαία της χώρας έχουν απωλέσει το δευτεροβάθμια χαρακτήρα και έχουν μετατραπεί σε κέντρα διακομιδών με μεγάλη επικινδυνότητα για τους ασθενείς. Έτσι στα μεγάλα Νοσοκομεία της χώρας είναι Γολγοθάς η νοσηλεία των παθολογικών περιστατικών κυρίως, αφού τα διαθέσιμα κρεβάτια δεν επαρκούν και οι ασθενείς νοσηλεύονται σε χειρουργικές κλινικές ή σε ράντζα και φορεία. 

Αυτοί είναι κύριοι παράγοντες που μας καθιστούν πρώτους στην Ευρώπη σε προσβολές νοσηλευόμενων ασθενών στις ενδονοσοκομειακές λοιμώξεις.

Στη χώρα μας με βάση τα στοιχεία του Ευρωπαϊκού Κέντρου Πρόληψης και Ελέγχου Νόσων (ECDC) το ποσοστό των ασθενών που εμφανίζουν τουλάχιστον μία ενδονοσοκομειακή λοίμωξη ανέρχεται στο 12,2% (περίπου 1 στους 8 νοσηλευόμενους ασθενείς) ενώ ο αντίστοιχος μέσος όρος στην Ευρώπη είναι 6,8% επί των νοσηλευόμενων ασθενών. Στην Ελλάδα καταγράφονται ετησίως περί τους 3.000 θανάτους από ενδονοσοκομειακές λοιμώξεις. 

Η ισόρροπη ανάπτυξη του ΕΣΥ, η ενίσχυση της πρωτοβάθμιας περίθαλψης και των περιφερειακών νοσοκομείων, η αποσύνδεση όλων των διασυνδεόμενων Νοσοκομείων και η νομική τους αυτοτέλεια (ξεχωριστά ΝΠΔΔ) θα περιορίσει τις ανωτέρω δυσμενείς συνθήκες περίθαλψης. 

Στη χώρα μας λειτουργούν 3,5 νοσοκομειακές κλίνες ανά 1.000 κατοίκους. Ο μέσος όρος στην Ευρώπη είναι 5,3 κλίνες ανά 1.000 κατοίκους. Χρειαζόμαστε λοιπόν ασφαλή λειτουργία, πλήρη ανάπτυξη των υπαρχόντων και λειτουργία νέων κλινών. 

Στα Νοσοκομεία λειτουργούσαν πριν την πανδημία 450 κλίνες ΜΕΘ με δεκάδες κάθε φορά διασωληνομένους που έχαναν τη ζωή τους εκτός ΜΕΘ. Το ΕΣΥ στην διάρκεια της πανδημίας λειτούργησε 1.250 κλίνες ΜΕΘ και τώρα λόγω έλλειψης εντατικολόγων και νοσηλευτικού προσωπικού λειτουργούν 850 κλίνες ΜΕΘ. Έτσι θα υπάρξουν διασωληνομένοι ασθενείς εκτός ΜΕΘ. Με  βάση τα διεθνή στάνταρ θα έπρεπε να λειτουργούν 3.000 κλίνες ΜΕΘ και ΜΑΦ. 
Στα Νοσοκομεία της χώρας είναι αναπτυγμένες 1.000 χειρουργικές αίθουσες και λειτουργούν οι 600. Εάν λειτουργούσαν οι 400 κλειστές χειρουργικές αίθουσες θα είχαμε αποφύγει τις λίστες αναμονής των τεσσάρων (4) και πλέον ετών πριν την έναρξη των απογευματινών χειρουργείων πρώτα επί πληρωμή και μετά  δωρεάν μέσω του Ταμείου Ανάκαμψης.

Περί τους 100.000 ασθενείς βρίσκονταν σε χειρουργικές λίστες πάνω από 4 μήνες στο ξεκίνημα των απογευματινών χειρουργείων. Στο Ταμείο Ανάκαμψης προϋπολογίστηκαν 50.000 χειρουργικές επεμβάσεις δωρεάν. Πραγματοποιήθηκαν τελικά 26.000 χειρουργικές επεμβάσεις εκ των οποίων 20.000 στα Δημόσια Νοσοκομεία και 6.000 σε ιδιωτικές κλινικές με τη χορήγηση vouchers. Τα vouchers προσφέρθηκαν σε 66.570 ασθενείς που βρίσκονταν στις λίστες αναμονής των Νοσοκομείων προκειμένου να χειρουργηθούν δωρεάν στον ιδιωτικό τομέα. Αυτόματα με τη προσφορά vouchers είτε δέχθηκαν είτε όχι, ξεγράφτηκαν από τις λίστες αναμονής. Όμως  60.000 ασθενείς που έλαβαν τα vouchers δεν τα αποδέχθηκαν. Δεν δέχθηκαν να χειρουργηθούν στον ιδιωτικό τομέα. Οι λίστες χειρουργείων επικαιροποιήθηκαν το έτος 2024, 2025. Από τους 60.000 ασθενείς που δεν αποδέχθηκαν τα vouchers οι περισσότεροι εξ αυτών έχουν επανεγγραφεί  στις λίστες χειρουργείων των Νοσοκομείων ως νέοι ασθενείς και δεν αθροίζονται στα ψυχρά χειρουργεία καθότι δεν έκλεισαν τους 4 μήνες. 

Από 1 Σεπτεμβρίου 2026 που ολοκληρώνεται το πρόγραμμα των δωρεάν χειρουργείων από το Ταμείο Ανάκαμψης και με την πάροδο του χρόνου θα αρχίσουν πάλι να φουντώνουν οι λίστες αναμονής αφού τα vouchers για τον ιδιωτικό τομέα δεν υπάρχουν και οι ασθενείς δείχνουν απροθυμία να χειρουργηθούν επί πληρωμή στα απογευματινά χειρουργεία των Νοσοκομείων. Επίσης το εξουθενωμένο προσωπικό χειρουργείων δεν μπορεί να υποστηρίξει το μέτρο παρότι έχουν ανάγκη τα χρήματα. Θεμελιώδης αρχή σύστασης του ΕΣΥ είναι η ισότιμη δωρεάν πρόσβαση. Η λύση στην εξάλειψη των λιστών αναμονής είναι η λειτουργία των 400 κλειστών χειρουργικών αιθουσών και οι προσλήψεις προσωπικού. 
Υπεραπαραίτητα είναι τα έργα από ο Ταμείο Ανάκαμψης των κτιριακών αναβαθμίσεων των Νοσοκομείων, Κέντρων Υγείας και άλλων υγειονομικών μονάδων. βελτιώνεται έτσι η ποιότητα των παρεχόμενων υπηρεσιών και ταυτόχρονα γίνεται ευκολότερη η δουλειά του προσωπικού. Πρέπει να συνεχιστούν με κρατικούς πόρους οι κτιριακές αναβαθμίσεις των υγειονομικών μονάδων καθότι υπάρχουν κτίρια 100 ετών που μέσα σε αυτά λειτουργούν βασικά τμήματα και κλινικές. Μεγάλη η επικινδυνότητα για πτώση σοβάδων, είσοδος υδάτων από βροχοπτώσεις κλπ. Συμβάντα που έχουν γίνει επανειλημμένως.  

Επιτέλους θα πρέπει να χρηματοδοτηθεί πρόγραμμα είτε με κρατικούς είτε με κοινοτικούς πόρους προκειμένου να αποκτήσουν τα Νοσοκομεία σύγχρονα συστήματα πυρανίχνευσης και πυρασφάλειας καθότι τα περισσότερα δεν διαθέτουν πιστοποιητικά πυρασφάλειας με μεγάλη επικινδυνότητα για ασθενείς και το προσωπικό (είχαμε φωτιές σε Νοσοκομεία με θύματα και σοβαρά εγκαυματίες ασθενείς)

	ΜΙΣΘΟΙ – ΩΡΟΜΙΣΘΙΟ


Για να καταστεί ελκυστικό το ΕΣΥ στους επαγγελματίες υγείας νυν και όσων βρίσκονται στην αγορά εργασίας πρέπει να βελτιωθούν οι μισθοί που σε πολλές περιπτώσεις είναι χαμηλότεροι από το μισθό του ανειδίκευτου εργάτη. 
Ενδεικτικά σας παραθέτουμε τους μισθούς που λαμβάνουν οι νεοδιόριστοι επαγγελματίες υγείας του ΕΣΥ. Προσλαμβάνονται πολλοί υγειονομικοί στα Νοσοκομεία, ρωτούν για το μισθό τους και όταν τους ανακοινώνεται την άλλη ημέρα παραιτούνται. 
	ΑΝΑΛΥΤΙΚΟΣ ΠΙΝΑΚΑΣ ΜΙΣΘΩΝ ΑΝΑ ΚΑΤΗΓΟΡΙΑ


	
	ΙΑΤΡΟΣ ΕΠΙΜΕΛ. Β’
	ΤΕ ΝΟΣΗΛΕΥΤΗΣ
	ΔΕ ΒΟΗΘΟΣ ΝΟΣΗΛΕΥΤΗ
	ΥΕ ΒΟΗΘ.ΥΓΕΙΟΝ.ΠΡΟΣΩΠΙΚΟ

	Μ Ι Κ Τ Ε Σ    Α Π Ο Δ Ο Χ Ε Σ

	ΒΜ
	1.698€
	1.177€
	998€
	920€

	ΝΟΣ/ΚΟ
	400€
	200€
	200€
	165€

	
	2.098€
	1.377€
	1.198€
	1.085€

	
	
	
	
	

	Κ Ρ Α Τ Η Σ Ε Ι Σ

	ΕΠΙΚΟΥΡΙΚΟ
	62,94€
	58,52€
	50,92€
	46,11€

	ΠΡΟΝΟΙΑ
	31,05€
	55,08€
	47,92€
	43,40€

	ΚΥΡΙΑ ΣΥΝΤΑΞΗ
	139,94€
	122,14€
	106,26€
	96,24€

	(Ε)
	34,62€
	22,72€
	19,77€
	17,90€

	(Χ)
	8,39€
	5,51€
	4,79€
	4,34€

	ΑΝΕΡΓΙΑ 2%
	41,96€
	27,54€
	23,96€
	21,70€

	ΜΤΠΥ
	94,41€
	61,97€
	53,91€
	48,83€

	ΚΡΑΤΗΣΕΙΣ ΠΡΟ ΦΟΡΟΥ
	415,31€
	353,48€
	307,53€
	278,52€

	ΚΑΘΑΡΟ ΠΡΟ ΦΟΡΟΥ
	1.682,69€
	1.023,52€
	890,47€
	806,48€

	ΦΜΥ
	194,74€
	48,76€
	21,68€
	7,83€

	ΜΤΠΥ*
	174,83€
	114,75€
	99,83€
	90,42€

	ΚΑΘΑΡΕΣ ΑΠΟΔΟΧΕΣ ΝΕΟΠΡΟΣΛΑΜΒΑΝΟΜΕΝΩΝ

	
	1.313,14€
	860,03€
	768,98€
	708,24€

	ΚΑΘΑΡΕΣ ΜΗΝΙΑΙΕΣ ΑΠΟΔΟΧΕΣ ΜΕΤΑ ΤΟ 1Ο ΕΤΟΣ

	
	1.487,97€
	974,78€
	868,81€
	798,66€


*ΣΗΜΕΙΩΣΗ: Για τον πρώτο χρόνο γίνεται κράτηση για εγγραφή Νέου Διορισμού στο ΜΤΠΥ αποδοχών ενός μήνα (σε 12 δόσεις)

 Το ωρομίσθιο παραμένει εξευτελιστικό. Ένας Νοσηλευτής με φουλ κυκλικό ωράριο (7 νύκτες, 7 απογεύματα, 7 πρωϊνά και 3 αργίες το μήνα) λαμβάνει 100 ευρώ επιπλέον.
	ΒΑΕ


Θετικό που χιλιάδες εργαζόμενοι στο ΕΣΥ, το ΕΚΑΒ εντάχθηκαν στα Βαρέα και Ανθυγιεινά Επαγγέλματα που είναι πάγιο και διαχρονικό αίτημα της ΠΟΕΔΗΝ.

Συνεχίζουμε τον αγώνα για πλήρη εφαρμογή του πορίσματος Μπεχράκη και την ένταξή μας χωρίς επασφάλιστρο και εξαγορά. Να επεκταθεί η νομοθετική ρύθμιση ένταξης στα ΒΑΕ στα Πανεπιστημιακά, Στρατιωτικά Νοσοκομεία και στην Πρόνοια.
	ΒΙΑ ΚΑΤΑ ΥΓΕΙΟΝΟΜΙΚΩΝ


Άμεση λήψη μέτρων για την ασφάλεια των υγειονομικών μονάδων καθότι πολλοί συνάδελφοι έχουν υποστεί σοβαρούς τραυματισμούς από ξυλοδαρμό επισκεπτών και συνοδών. Ενεργοποίηση και πρόσληψη επαρκών ατόμων ΔΕ Προσωπικό Ασφαλείας με ειδική εκπαίδευση από την αστυνομία. Τα αστυνομικά όργανα να εφαρμόζουν το άρθρο 168 του ποινικού κώδικα που τροποποιήθηκε με το άρθρο 33 του ν.5090/2024. Δηλαδή να διώκουν αυτεπάγγελτα τους ταραξίες. Να σταματήσουν να απαιτούν υποβολή μηνύσεων από τα θύματα συναδέλφους που λόγω στοχοποίησης το αποφεύγουν.

	ΨΥΧΙΚΗ ΥΓΕΙΑ


Από την αρχή επισημάναμε τα λειτουργικά προβλήματα  που θα προκύψουν από την διοικητική και οργανωτική υπαγωγή των Μονάδων Ψυχικής Υγείας στο Εθνικό Δίκτυο Υπηρεσιών Ψυχικής Υγείας (1 Φεβρουαρίου 2025), χωρίς να κινδυνολογούμε, ότι κινδυνεύουν τα εργασιακά δικαιώματα των υπαλλήλων στις μονάδες. Δικαιωθήκαμε καθότι δημιουργούνται ανυπέρβλητες δυσκολίες Διοίκησης των Μονάδων σε όλη τη χώρα από τις έδρες των Υγειονομικών Περιφερειών. 

Το μείζον πρόβλημα στην Ψυχική Υγεία δεν είναι οργανωτικό ή διοικητικό αλλά λειτουργικό. Δεν έχουμε καταφέρει ως χώρα παρά τον πακτωλό χρημάτων που διατέθηκαν από εθνικούς και κοινοτικούς πόρους να συστήσουμε ολοκληρωμένο δίκτυο υπηρεσιών ανά πληθυσμό αναφοράς.

Γι’ αυτό και οι εισαγωγές με εισαγγελική εντολή στις μονάδες Ψυχικής Υγείας οξέων περιστατικών είναι 55% των συνολικών εισαγωγών. Το αντίστοιχο στην Ευρώπη είναι 5%. Γι’ αυτό και περιθάλπουμε νεοχρόνιους ασθενείς.
	ΠΡΟΝΟΙΑ


Οι Προνοιακές Μονάδες καταρρέουν. Το μαρτυρούν αυτό τα κακοποιημένα παιδιά που βρίσκονται παρκαρισμένα στα Παιδιατρικά Νοσοκομεία που είναι πάνω από 70 κάθε φορά και τα άτομα που αρνούνται να λάβουν εξιτήριο από τα Νοσοκομεία, επειδή δεν έχουν που να πάνε. Είναι κάθε φορά πάνω από 500.

Στις 5.000 οργανικές ανάγκες των Μονάδων υπηρετούν 2.500 υπάλληλοι.  Η λίστα αναμονής για εισαγωγή ξεπερνά τον ένα χρόνο. Δεκάδες θέσεις κλειστές στις Μονάδες λόγω έλλειψης προσωπικού. Αδιαφορία επίλυσης δίκαιων αιτημάτων των εργαζομένων. Ακόμη δεν  έχει αναθεωρηθεί το Επίδομα Επικίνδυνης και Ανθυγιεινής Εργασίας. Δεν λαμβάνουν αυξημένη μοδιοδότηση οι συμβασιούχοι στις νέες προκηρύξεις μόνιμου προσωπικού. 
	ΕΚΑΒ


Σοβαρές είναι οι ελλείψεις του ΕΚΑΒ σε Πληρώματα Ασθενοφόρων και σε Ασθενοφόρα οχήματα. Πρόσφατα οι εργαζόμενοι στην Αττική πλήρωσαν βλάβες ασθενοφόρων από την τσέπη τους και απειλήθηκαν με πειθαρχικά. Στην Αττική επιχειρούν 50-55 ασθενοφόρα πρωί – απόγευμα αντί για 100 και το βράδυ 25-30 αντί για 50 τουλάχιστον. 

Σε πολλές περιοχές επιχειρεί ένα ασθενοφόρο με μεγάλη καθυστέρηση διακομιδής έκτακτων περιστατικών. 

Σε πολλές ορεινές και απομακρυσμένες περιοχές το ΕΚΑΒ δεν διαθέτει σταθμούς με αποτέλεσμα τις διακομιδές αναλαμβάνουν ένστολοι και το πάσης φύσεως υγειονομικό προσωπικό με μεγάλη επικινδυνότητα για προσωπικό και ασθενείς. 
Τελευταία ευκαιρία του Πρωθυπουργού η ΔΕΘ για την αντιστροφή της απαξίωσης του ΕΣΥ. 

· Προσλήψεις μόνιμου προσωπικού
· Μονιμοποίηση των συμβασιούχων

· Ένταξη στα ΒΑΕ των αποκλεισμένων εργαζομένων με βάση το πόρισμα Μπεχράκη χωρίς επασφάλιστρο
· Γενναία αύξηση μισθών και ωρομισθίου  

· Επαναχορήγηση του 13ου και 14ου μισθού

· Ενιαίος κλάδος Νοσηλευτικού Προσωπικού 

· Μέτρα για να τερματίσουν τα περιστατικά βίας σε βάρος των υγειονομικών 
· Εκδίωξη εργολάβων

· Αποσύνδεση διασυνδεόμενων Νοσοκομείων (ξεχωριστά ΝΠΔΔ)
ΜΕ ΑΓΩΝΕΣ ΧΩΡΙΣ ΚΟΜΜΑΤΙΚΕΣ ΚΑΙ ΣΥΝΔΙΚΑΛΙΣΤΙΚΕΣ ΠΑΡΩΠΙΔΕΣ
ΘΑ ΑΝΤΙΣΤΡΕΨΟΥΜΕ ΤΗΝ ΠΟΡΕΙΑ

 ΙΔΙΩΤΙΚΟΠΟΙΗΣΗΣ ΚΑΙ ΑΠΑΞΙΩΣΗΣ ΤΟΥ ΕΣΥ
ΓΙΑ ΤΗΝ Ε.Ε. ΤΗΣ ΠΟΕΔΗΝ
Ο ΠΡΟΕΔΡΟΣ

